  Майя Бывальцева Следж-хоккеен шудонъя «Удмуртия» команда «Югралэн кубоказ» калыккуспо турнирын кыкетӥ луиз. Ӵошатсконъёс Ханты-Мансийскын 5–11 шуркынмонэ ортчизы. Ижкарысь хоккеистъёс 9:1 лыдын вормизы Словакиысь «Bencont Dolný Kubín» командаез, буллитъёсъя 5:4 лыдын Москваысь «тӧдьы гондыръёсты», нош берпуметӥ нуналаз Оренбургысь «Ястребъёсты». «Удмуртия» одӥг пумиськонзэ гинэ келяз, «Югра» командалы 1:4 лыдын. Кузёос ик ӵошатсконъёсын вормизы. Пусъёмы, асьме командаысь Иван Кузнецов турнирлэн устоез защитникез луиз. Тегъёс: Спорт Ижкар Следж-хоккей Удмуртия  